Kirsten Dunst

**Kirsten Caroline Dunst** (30. april 1982 -) je američka glumica, pevačica i manekenka. Glumački debi je imala još kao dete, nastupom u *[[New York Stories#Oedipus Wrecks|Oedipus Wrecks]]*, kratkom filmu koji je predstavljao segment Vudi Alena u omnibus-filmu Njujorške priče 1989. godine. Ulogom Klaudije u filmu "Intervju sa vampirom" stekla je slavu i nominaciju za Zlatni globus najbolje sporedne uloge. Nakon toga usledio je niz zapaženih nastupa. Meri Džejn Votson, u filmskoj trilogiji *[[Spajdermen (film)|Spajdermen]]* (2002–2007), je njena komercijalno najuspešnija uloga. Na filmskom festivalu u Kanu 2011. godine proglašena je najboljom glumicom u filmu *Melanholija*  Larsa fon Trira . Dunst je 2001. godine imala pevački debi u filmu "Preboli me"*. Iste je godine bila zapažena njena numera pesme "[[After You've Gone (pjesma)|After You've Gone]]" na odjavnoj špici filma "Mjaukanje mačke"* (The Cat's Meow)*.

== Rani život ==
Danst je rođena u gradu [[Point Pleasant (New Jersey)|Point Plezant]] u državi [[Nju Džerzi]]ju. Majčino ime je Inez, a očevo Klaus. Kirsten Danst ima mlađeg brata po imenu Kristijan. Otac je radio u službi za zdravstvene usluge, a njena majka je umetnik i vlasnik galerije. Danstin otac je [[Nemci|Nemac]], poreklom iz [[Hamburg]]a, a majka, koja je rođena u Nju Džerziju, je nemačko-švedskog porekla. Danst je 2011. prihvatila Nemačko državljanstvo i sada ima [[Državljanstvo|dvojno državljanstvo]] - Sjedinjenih Američkih Država i [[Nemačka|Nemačke]]. Danst je živela u naselju [[Brick Township (New Jersey)|Brik Taunšip]] u državi Nju Džerzi do jedanaeste godine, gde je pohađala privatnu školu [[Ranney School|Ranej]]. Nakon što su joj se roditelji rastali, seli se sa majkom i mlađim bratom u [[Los Anđeles]], gde je pohađala Laurel Hol školu u Severnom [[Holivud]]u. Njena majka je podnela zahtev za razvod 1995. Naredne godine Danst započinje da pohađa privatnu katoličku srednju školu [[Notre Dame High School (Sherman Oaks, California)|Notr Dam]] u Los Anđelesu. Svoju glumačku karijeru, koju je započela kao dete, nastavila je posle maturiranja u Notr Dam školi. Kao tinejdžerka, otkrila je da je teško da se nosi sa popularnošću i neko vreme je krivila majku što ju je prerano uvukla u svet glume. Medjutim, kasnije je rekla da je njena majka "uvek imala najbolje namere". Na pitanje da li ima neku pritužbu na način kako je provela svoje detinjstvo, Danst je rekla:"Pa baš nije bio prirodan način odrastanja, ali to je bio način na koji sam odrasla i ne bih ga menjala. Moram svoje stvari da rešim... Ne mislim da iko može da kaže: Moj je život više upropašćen od tvog...svako ima svoje probleme".

== Počeci ==
Sa samo tri godine započela je svoju karijeru kao mala manekenka u televizijskim reklamama. Imala je ugovor sa agencijama [[Ford Models]] i [[Elite Model Management|Elit Model Menadžment]]. Sa šest godina imala je svoj prvi filmski nastup u sporednoj ulozi *Oedipus Wrecks*, kratkom filmu [[Vudi Alen|Vudija Alena]] , koji je predstavljao deo omnibus filma *Njujorške priče* (1989). Ubrzo nakon toga je dobila malu ulogu ćerke protagoniste (koga je tumačio [[Tom Henks]]) u filmu *Lomača taštine* (1990),. 1993. godine Danst je igrala lik Hedril u "[[Dark Page]]", sedmoj epizodi sedme sezone TV-serije *Zvezdane staze: Nova generacija*.

== Proboj ==
Ključni trenutak njene karijere je bio film *Intervju sa vampirom* iz 1994 godine, ekranizacija [[Intervju sa vampirom|istoimenog romana]] [[Anne Rice|En Rajs]]. U njemu je Danst igrala malog vampira u liku Klaudije, a njene staratelje tumače glavni glumci [[Tom Kruz]] i [[Bred Pit]]. Film je dobio polovične kritike ali su mnogi filmski kritičari pohvalili Danstin nastup. [[Roger Ebert|Rodžer Ebert]] je prokomentarisao da je lik u kojem je Danstin igrala malog vampira bio jedan od jezivijih aspekta filma i pomenuo je njenu sposobnost da prenese odraz sredovečnih godina u liku očigledne mladosti. Tod Makarti u časopisu *Variety* napisao je da je Danst bila "baš prava za porodicu". U istom filmu je Danst odglumila svoju prvu scenu filmskog poljupca, sa Bred Pitom, koji je od nje stariji osamnaest godina. Kasnije je za časopis *Intervju*, komentarišući te scene  rekla da se ljubeći sa njim osecala neugodno: "Bilo mi je baš odvratno. Mislim, imala sam 10 godina". Njeno nastupanje joj je donelo [[MTV Movie Awards|nagradu MTV]] za probojni nastup, [[Nagrada Saturn|nagradu Saturn]] za najbolju mladu glumicu i njenu prvu nominaciju za [[Zlatni Globus]].

Iste godine 1994. je Danst nastupila u filmu *Male žene* zajedno sa [[Wynona Ryder|Vinonom Rajder]] i [[Kler Dejns]]. Film je dobio blagonaklone kritike. Tako je [[Janet Maslin]] u [[Njujork Tajms]]u napisala je da je film bio najbolja obrada [[Little Women|istoimenog romana]] i posebno pri tome naglasila nastup Danst. Po njoj "savršeni kontrast liku odgovorne i poduzetne sestre Džo dolazi u iznenađujuće upečatljivoj Kirsten Danst u liku Ejmi, čija sujeta i blistavi nestašluk imaju daleko više smisla kada je tumači jedanaestogodišnje svađalica, nego što je to bio slučaj sa odraslom [[Džoun Benet]] (u [[Little Women (film, 1933)|verziji]]) iz 1933. godine. Danst je takođe strahovito delotvorna kao dete krvopija u filmu *Intervju sa Vampirom*, ona je mali [[vamp]] sa velikom budućnošću".



1995. je nastupila u filmu *Džumandži*, ekranizaciji [[Jumanji (priča)|istoimene]] dečije knjige  [[Chris Van Allsburg|Krisa Van Alsburga]] o zlokobnoj društvenoj igri koja oživljava stvorenja iz džungle. Danst je u filmu bila deo [[glumački ansambl|glumačkog ansambla]] koji su još činili [[Robin Vilijams]], [[Boni Hant]] i [[David Alan Grier]]. Film je širom sveta zaradio 262 miliona dolara. Iste godine je od časopisa *People* izabrana među "50 najlepših ličnosti sveta", čast koja će joj ponovo biti ukazana 2002. godine.

Godine 1996. je Danst nastupila u trećoj sezoni *Urgentni centar*. U njoj je glumila Čarli Čimingo, dete-prostitutku o kojoj se počinje starati [[Doug Ross|dr. Daglas Ros]], protagonist serije koga je glumio [[Džordž Kluni]]. 1997. godine je pozajmila glas liku mlade Anastasije u animiranom filmu *Anastasia*. Godine 1997. je Danst igrala malu ulogu u političko-satiričkom filmu *Ratom protiv istine* (Wag the Dog), gde su glavne zvezde bili [[Robert De Niro]] i [[Dastin Hofman]]. Naredne godine je pozajmila glas za lik [[Kiki (Kiki's Delivery Service|Kiki]], trinaestogodišnje kalfe koja je napustila svoje rodno selo, u engleskoj sinhronizaciji japanske animirane serije *Dostavne službe dobre veštice Kiki* (1988).

Danst je potom bila ponuđena uloga Anđele u filmskoj drami *Američka lepota*. Ona je tu ponudu odbila jer nije htela da se pojavi u filmu sa sugestivnim scenama seksualne prirode i ljubi lik koga je glumio [[Кевин Спејси|Kevin Spejsi]] (ulogu je umesto nje preuzela [[Mena Suvari]]). Svoju ulogu je kasnila objasnila: "Kada sam ja čitala to, imala sam 15 godina i nisam smatrala da sam dovoljno zrela da shvatim tekst za film". Danst se iste godine zajedno sa [[Mišel Vilijams]], pojavila filmskoj komediji *Dik*, koja je kroz priču o dve tinejdžerke koje sticajem okolnosti ruše predsednika [[Ričard Nikson|Niksona]] na parodijski način prikazivao 
[[Watergate|aferu Votergejt]].

Iste je godine nastupila u filmu *The Virgin Suicides*, nezavisno produciranoj filmskoj drami u režiji [[Sofija Kopola|Sofije Kopole]], a u kome je igrala ulogu problematične adolescentkinje Luks Lisbon. Film je sledeće godine prikazan na 43. [[Međunarodni filmski festival u San Franciscu|Međunarodnom filmskom festivalu u San Franciscu]], te je dobio uglavnom povoljne kritike. Kritičar Piter Stak (Peter Stack) je u *San Francisco Chronicle* za Danst napisao da je "predivan balans između nevinosti i neobuzdanosti".

Godine 2000. je Danst glumila lik Torens Šipman, vođe [[cheerleader|navijačica]] u filmu *Bring It On*. Film je uglavnom povoljnno recenziran , pri čemu su mnogi kritičari najviše pohvala sačuvali upravo za Danst. A.O. Skot je u svojoj kritici rekao "sjajna glumica komedije, uglavnom što njena velika izražajna širina i spretnost može da se proteže od anskioznosti do agresije ka istinskom bolu". Čarls Tejlor je na vebsajtu [[Salon (website)|Salon]] zapazio je da: "među savremenim glumicama koje su tinejđerke, Danst postaje najsjajniji parodist koji se može zamisliti", iako je on mislio da film nije uspeo da joj pruži tako dobru ulogu kao što je imala u filmu *Dik* ili u filmu *The Virgin Suicides*. Džesika Vinter je u časopisu *Village Voice* pohvalila Danst, ističući da je njeno izvođenje "tako živahno i šašavo kao u filmu *Dik*" i prokomentarisala je da "Dunst pruža osnovu filmu *Bring It On*, igra je kao šašavu parodiju a ne kao uglađenu, piskavu i srozano neotesanu". Peter Stak je u *San Francisco Chronicleu* filmu dao negativno mišljenje, ali uprkos tome pohvalio Danst za njenu spremnost "da bude toliko luckasta i prijatna".

Sledeće godine Danst je imala glavnu ulogu u tinejdžerskoj komediji *Get Over It''. Danst je kasnije objasnila da je jedan od razloga prihvatanja uloge bio taj što je imala šansu da peva. Godine 2001. je također dobila priliku da igra Marion Dejvis, legendarnu glumicu iz doba nemog filma, u filmu The Cat's Meow, koji je režirao Peter Bogdanovicg Derek Elej je u časopisu Variety film opisao kao razigran i 
razmetljiv, rekavši da je "ovo bila Danstina najbolja predstava do danas". Za svoj nastup je dobila nagradu na Filmskom festivalu u Mar del Plati 2002. godine.

## Spajdermen i kasniji filmovi
Superheroj Spajdermen iz 2002 godine, je do tada najuspešniji film njene karijere. Danst je igrala Meri Džejn Votson, najboljeg prijatelja i ljubav zanimljivog glavno lika kojeg igra Tobi Magvajer. Film je režirao Sam Raim. U pregledu Los Anđeles Tajmsa, kritičar Kenet Turan napomenuo je da su Danst i Magvajer stvorili pravu vezu na ekranu, zaključujući da njihova veza privlači publiku do te mere koja se retko viđa u filmovima. Spajdermen je postigao i komercijalu i uspeh kritike. Film je zaradio u Severnoj Americi 114 miliona tokom prvog vikenda a širom sveta stigao je do zarade od 822 miliona dolara.


Nakon uspeha u Spajdermenu, Danst se pojavila u filmskoj drami Levity (2003), gde je igrala sporednu ulogu. Iste godine glumila je u filmu Osmeh Mona Lize (2003). Ona je bila deo glumačke grupe u kojoj su se nalazili Džulija Roberts, Megi Džilenhol i Džulija Stajls. Film je izazvao uglavnom negativne kritike. Danst se zatim pojavila u sporednoj ulozi Mari Svevo u filmu "Večni sjaj besprekornog uma" (2004), sa Džim Kerijem, Kejt Winslet i Tomom Wilkinsonom. Film je primio veoma dobre kritike. Entertainment Weekly opisao je Danstin zaplet kao "divan i pametan". Film je zaradio 72 miliona dolara.

Uspeh prvog filma Spajdermen, doveo je Danst do ponovne uloge 2004, u nastavku Spajdermen 2. Film je dobro prihvaćen od strane kritičara i postigao je novi rekord zarade za jedan vikend u Severnoj Americi. Sa prihodom od 783 miliona širom sveta, postao je drugi film sa najvećom zaradom u 2004 godini. Takođe 2004 godine ona glumi teniserku u usponu na Vimbldon šampionatu zajedno sa Paul Betani, koji glumi tenisku zvezdu u romantičnoj komediji "Vimbldon". Reakcije na film bile su podeljene ali mnogi kritičari su uživali u Danstinoj glumi. Klaudija Puig u časopisu "Danas" izveštava da hemija između Danst i Betani je bila moćna. Danst radi dobar posao poput uverljivog igrača.

2005 ona se pojavljuje kao stjuardesa Klaira Kolburn sa Orlandom Blum u filmu "Elizabet town", film je napisao i režirao Kameron Krou. Film je premijerno prikazan na filmskom festivalu u Torontu 2005 godine. Danst je otkrila da je rad sa Krouom bio prijatan, ali zahtevniji nego što je očekivala. Film je izazvao različite kritike. Zarada je bila razočaravajuća.

Danstina naredna uloga bila je biografski film Marija Antoaneta 2006-te. Radjen po knjizi "Marija Antoaneta: Journey" od Antonie Frejzer. To je bio Danstin drugi film sa režiserom Sofijom Kopolom. Film je ekranizovan kao posebna prezentacija na Kanskom filmskom festivalu 2006-te. Kritika filma bila je povoljna. Film je zaradio 60 miliona dolara.

2007 godine ponovo je igrala Meri Džejn Votson u filmu Spajdermen 3. Za razliku od prethodne dve pozitivne kritike prvog i drugog filma o Spajdermenu, Spajdermen 3 se suočio sa različitim reakcijama od strane kritičara. Ipak, sa zaradom od 891 miliona dolara, ostao je najkomercijalniji film u nastavcima i Danstina najveća filmska zarada do kraja 2008. Pošto je prvobitno zaključila ugovor sa tri filma o Spajdermenu, izjavila je da će igrati i u četvrtom filmu ali samo ako Raimi i Magvajer na filmu učestvuju. U januaru 2010 bilo je najavljeno da će Spajdermen franšiza ponovo krenuti, zato Danst, Magvajer i Raim napuštaju filmski serijal.

2008 godine Danst je glumila sa Simonom Peg u filmu "Kako izgubiti prijatelje i otudjiti se od ljudi", prema istoimenoj knjizi Tobija Janga. Nakon što je potpisala za film otkrila je da se ona pridružila projektu jer je Peg trebalo da se pojavi u njemu.

2010. Danstin rad je obuhvatala režija kratkog filma Bastarď koji je imao premijeru na Tribeka filmskom festivalu 2010, a kasnije je bio prikazan na filmskom festivalu u Kanu 2010. Njena sledeća uloga bila je u glavnoj ulozi sa Rajanom Gozlingom u romantičnoj drami "Sve dobre stvari" (2010). Prikazivanje je dobilo umerene kritike i film je zaradio 640 hiljada dolara. Zajedno sa Brajanom Geragti nastupila je u kratkom filmu Karlosa Kuarona, pod nazivom "The Second Bakery Attack", prerada istoimene kratke priče Haruki Murakamia.

2011. Danst je zasijala u Lars fon Trirovom naučno fantastičnom filmu Melanholija kao depresivna žena na kraju sveta. Film u kojem su još glumili Šarlota Gejnsbur, Kifer Saderland i Šarlota Rampling, premijerno je prikazan na filmskom festivalu u Kanu 2011. Film je dobio pozitivne kritike i Danst je posebno pohvaljena. Steven Loeb iz Sautemptona je napisao, "Fon Trirer i njegova zvezda pružili su najbolje ovom filmu. Danst je tako dobra u ovom filmu, ona je igrala lik bolje od bilo kog drugog do sada. Čak iako i sam film nije neverovatno umetničko delo, Danstino samo igranje je dovoljno da ga preporučim". Danst je osvojila nekoliko nagrada za njen nastup, uključujući nagradu za najbolju glumicu u Kanu i za najbolju glumicu nacionalnog udruženja filmskih kritičara. Ona je izrazila interesovanje za ulogu pevačice Debi Hari legendarne grupe "Blondi". To je predstojeći biografski film o bendu u režiji Mišel Gondrija. 

2012. Danst se pojavila u Žan Dijego Solanovom naučno fantastično romantičnom filmu "Upside Down" sa Džim Stargesom. Ona je glumila u komediji "Devojačko veče" produkciji Vil Ferela i Adama Mekeja. Ona je igrala Kamil 2012. u filmu "Na putu", rađen po istoimenom romanu Džek Keruaka. Objavljeno je da će se pridružiti Klajv Oven i Orlando Blum u trileru pod nazivom "Cities". Danst će 2014 početi snimanje Džek Nikolsonovog naučno fantastičnog filma "Midnight special", sa Majkl Šenonom i Džolom Edgertonom.

## Privatni Život

Danst je lečena od depresije početkom 2008 u centru za lečenje "Cirque Lodge" iz Jute. 
Kada je došla u ustanovu objasnila je da se već šest meseci oseća loše. Krajem marta ona je
napustla centar za lečenje i započela snimanje filma pod nazivom All Good Things. U maju
javno je objavila njen zdravstveni problem da bi istakla borbu sa kojom se suočavaju uspešne
žene i da otkloni lažne glasine koje su bile veoma bolne za njene prijatelje i porodicu.
Ona je takođe javno objavila detalje svog "pod sedativima života" u jednom stanu u Njujorku. Danst se zabavljala sa glumcem Džejkom Džilenholom
od 2002 do 2004 godine. 2012 snimajući film "Na putu" pocela je da izlazi sa Garet Hedlandom.

## Državljanstvo

Ona je uzela nemačko državljanstvo 2011-te godine i sada ima dvojno državljanstvo, Nemačko i
Američko.

## Politička uverenja

Danst je podržala demokratskog kandidata Džona Kerija na predsednickim izborima 
u Sjedinjenim Američkim Dražavama 2004te.
Četiri godina kasnije, 2008. podržala je demokratu Baraka Obamu na predsedničkim izborima.
Danst je otrkila da je pružala podršku Obami od početka predsedničke kampanje. Ona je
radila na dokumentarnoj emisiji "Zašto Utorkom", gde objašnjava zašto Amerikanci glasaju
utorkom. Danst je objasnila da utorak nije praznik, a Amerika je zemlja sa najmanje izlaznosti birača na glasanje. Ona smatra da je važno da utice na pozitivan nacin na ljude da glasaju prvog utorka u novembru.

## Humanitarni Rad

Danst je dala svoj humanitarni doprinos u borbi protvi side i raka dojke. Danst je bila mirovni aktivista Marla Ružička, radnik je poginuo od bombe u Bagdagu.

## Film

### Film

## Izvori

## Vanjske veze
* 
* 
* 
* 
*